stanford-oval/wikipedia huggingface dataset:
Cipher Pol
Entiset CP9 jäsenet > Nero

Väkiarvo 570
Tunnetaan myös Merinäätä Nerona (Nero the Sea Weasel). Nero on uusin CP9 jäsen. Hänet tavattiin ensimmäisen ja ainoan kerran "Puhkuvalla Tomissa" (Puffing Tom). Nero on sen verran uusi jäsen ettei hän hallitse kuin neljää hyökkäystä, Yonshiki-tsukaita, kun taas muut CP9:n jäsenet ovat Rokushiki-tsukaita, eli kuuden hyökkäyksen taitajia. Hän tietää "soru"n, "geppou"n, "kami-e"n ja "rankyaku"n. Nero ei siis tiedä miten käyttää "tekkai"ta tai "shigan"ia. Hän käyttää shiganin sijasta oikeaa asetta ja tekkain käyttöä välttääkseen on varovainen joutumasta hyökkäyksien kohteeksi.
Neron tehtävä oli estää Franky pelastamasta Nico Robinia. Franky kuitenkin oli sen verran voimakas, että löi Neron Puhkuvan Tomin katon läpi suoraan muiden CP9 jäsenten luokse. Nero olisi jatkanut taistelua Frankyn kanssa mutta Lucci ei sallinut sitä koska Nero epäonnistui jo kerran. Hän antoi Nerolle aikaa paeta henkensä edestä kolme sekuntia. Nero ei kauas ehtinyt paeta ennen kuin Lucci ehti sormellaan tehdä viisi shigan-hyökkäystä. Lucci erotti hänet CP9:stä ja heitti hänen ruumiinsa ulos Puhkuvasta Tomista mereen yhden maailman pahimman myrskyn sekaan, Aqua Lagunaan. Koska One Piece-sarjassa kuolemat eivät ole kovin yleisiä on mahdollista ettei Nero kuollut pahasta myrskystä ja vammoistaan huolimatta. Hän ei selviytynyt Enies Lobbyyn asti joten hänen väkiarvo jäi selviämättä, mutta Oda kertoi sen myöhemmin. Koska hän on Yonshiki-tsukai hän on CP9:n heikointa jäsentä, Kalifaa heikompi.
Entiset CP9 jäsenet > Spandine

Spandine oli 20 vuotta sitten CP5:n johtaja ja on nykyisen CP9 johtajan, Spandamin isä. Kuten Spandam, Spandine ei ole erikoisen voimakas (mutta Spandine saattaa tietää muutaman kuustaito- liikkeen). Hän on raukkamainen ja vahingoniloinen kuten poikansakin. Hän on selittänyt hänen ja poikansa nimien samanlaisuudeksi sen sanomalla: "Jos kuolen antakaa asemani pojalleni", saatuaan ampumareiän takkiinsa.
Spandine lähetti Buster Call-hyökkäyksen Ohara nimiselle saarelle painamalla kultaista etanafonia (Golden Den Den Mushi) jonka hän oli saanut nykyiseltä Merivoimien amiraalilta, Sengokulta. Spandine ampui Nico Robinin opettajan, professori Cloverin. Hänen tarkoitus oli pyyhkiä Oharan saarelta jokainen historiaa opiskeleva asukas. Mukaan lukien myös Robinin äidin, Nico Olvian. Koska Nico Robin oli ainoa joka selvisi Oharasta hänen kiinniottopalkkioksi laitettiin 79,000,000 berryä, sillä Robin "tietää liikaa". Robin olisi saanut mahdollisuuden mennä laivaan muiden ihmisten kanssa mutta myöhemmin laivan ampui "Viisas amiraali Sakazuki" joka tunnetaan nykyään Akainuna (punaisena koirana).
Spandinen kesken jäänyt urakka tuhota jokainen Oharan asukas siirtyi hänen pojalleen Spandamille.
Entiset CP9 jäsenet > Spandine > Spandinen apurit

20 vuotta sitten Spandinella oli kaksi apuria riviagenttejen lisäksi. Heitä ei ole nimetty ainakaan vielä. Molemmat olivat Oharan tapauksessa mukana. Nämä kaksi tuntuvat osaavan soru-liikkeen ja jonkun muodon tekkaista. Kun pommit osuivat saareen he vain kävelivät pois alta ilman minkäänlaista paniikkia. He eivät myös tunnu erikoisemmin välittävän johtajastaan, sillä pommin melkein osuttua Spandineen he eivät kiinnittänet mainittavan arvoista huomiota siihen. Kaksikko olisi ottaneet Olvian mukaansa mutta eivät tehneet niin koska Spandine vaati heitä suojelemaan häntä. Syynä se, että tärkein asia sillä hetkellä oli hänen elämänsä.
Väkiarvo (Douriki)

Fukuro pystyy käsikähmä (te-awase) kyvyllään mittaamaan väkiarvoa (voimatasoa) esimerkiksi tovereistaan. Tavallisen sotilaan väkiarvo on 10, mutta esimerkiksi Spandamin väkiarvo on 9 eli alle normaalisotilaan tason. Yli viidensadan väkiarvo tarkoittaa yli-ihmistä. Väkiarvon määrä myös suurentaa kuustaito hyökkäysten voimaa, kuten Franky huomasi, että Fukuron tekkai on paljon heikompi kuin Luccin, jonka väkiarvo on viisin kertainen.
Kuustaito (Rokushiki)

Kuustaitomuodostuu kuudesta hyökkäyksestä jotka tunnetaan vain CP9 jäsenillä (Luffy ja Coby osaavat soru liikkeen). Rokushikin hallinta vaatii kovasti harjoittelemista.
Kuustaito (Rokushiki) > Häive (Soru)

Häive tekniikka joka antaa käyttäjälleen mahdollisuuden liikkua niin nopeasti ettei vastustaja ehdi havaita. Lisäksi hyökkäysnopeus on paljon nopeampi. On kerrottu, että sorun hallitakseen pitää osata iskeä jalkaa maahan kymmenen kertaa silmänräpäyksen aikana.
Kapteeni Kuron shakushi on samanlainen kuin häive, mutta ainoa ero näissä kahdessa liikkeessä on se, että Kuro ei näe hyökätessään. CP9:n jäsenet taas näkevät.
Luffy ja Cobby ovat oppineet tämän liikkeen ja onkin paljastunut, että häive on helpoin liike kaikista kuustaito liikkeistä.
Muunnelmat (monet CP9:n jäsenet ovat muotoilleet hyökkäyksistä hieman perusliikkeestä eroavia):
Kamisori (Razor) - Havaittu Luccin hyppäessä ilmaan geppou liikkeellä ja sen jälkeen siksak liikkeellä liikkuen sorun tavoin.
Soru "Tekkai Dama" (Häive Rautamuuriammus)(Soru Tekkai ball) - Havaittu Fukuroulta. Fukurou ensimmäisenä pyörittää itseään sorun avulla ja iskeytyy viholliseen mentyään ensin tekkai tilaan.
Chou Sokutei Tekkai Dama (Rapid-spinning Tekkai ball)(Maksimipyörintä! Rautamuurikuula)
Kuustaito (Rokushiki) > Lehahdus (Kami-e)

Kami-e tarkoittaa kirjaimellisesti paperipiirrosta. Tekniikassa käyttäjä rentouttaa ruumiinsa täydellisesti niin, että vastustajan lyönneistä syntyvä ilmavirta riittää työntämään käyttäjää taaksepäin. Nimi tulee siitä, että liikkeen aikana käyttäjä huojuu tuulessa kuin paperinpalanen.
Muunnelmat:
Kami-e Bushin (紙絵武身) - Kirjaimellisesti kami-e taistelumuoto. Havaittu Luccilta. Käyttäen sei mei ki kania (elämän palautus, sama kuin Kumadorilla) Lucci tekee hybridimuodostaan pienemmän ja kevyemmän, mahdollisest käyttääkseen kami-e:ta paremmin. Kaikesta huolimatta hän on tässä muodossa paljon ketterämpi, jos siis verrataan hänen lihaksikkaaseen normaali puoli-leopardimuotoonsa.
Kami-e "Slime"(Lehahdushyytelö)(紙絵　"軟泥") - Havaittu Fukuroulta. Paperimaiseksi muuttumisen sijasta hänen ruumiinsa venyy ja liikkuu kuin lima väistäessään hyökkäyksiä.
Kuustaito (Rokushiki) > Geppou

Geppou (Kuunpolku) tarkoittaa kirjaimellisesti kuuaskelta. Tekniikka, jossa käyttäjä hyppää ilmasta itsestään mahdollistaen paljon pidemmän ilmassa pysymisajan. CP9:n jäsenet voivat tätä tekniikkaa käyttäen liikkua pitkiäkin matkoja koskematta lainkaan maahan tai asettua nopeisiin ilmasta tuleviin hyökkäyksiin. Tähän mennessä muunnoksia ei ole havaittu, pois lukien Luccin Kamisori ja Fukuroun yhden jalan geppou.
CP8

Ei esiintynyt tähän mennessä.
CP7 > Wanze

Wanze on kokki ja esiintyy Puhkuvassa Tomissa (Puffing Tom). Hänen naamansa muistuttaa jotain etanan rajamailla ja häntä alkaa huimata kun hän näkee spiraalin, kuten esimerkiksi Sanjin kulmakarva. Wanze taistelee käyttäen "Ramen Kenpoa" jossa hän kaataa jauhoa suuhun, pyörittelee sitä suussaan poskia liikutellen ja saa nenästään tulemaan nuudelia. Tämän avulla hän pystyy tekemään itselleen esimerkiksi nuudeliasun jolla taistella vihollistaan vastaan. Hänellä ei ole apureita toisin kuin esimerkiksi CP6:n Jerryn vaunussa.
Hän haukkui Nico Robinia ja Sanji ei tietenkään pitänyt siitä, kuten Usopp ja Franky. Sanji ei myöskään katsonut ohitse sitä, että Wanze tuhlasi ruokaa. Kun Sanji potkii Wanzen naamaa tämän "syntymävirheet" korjaantuvat, kuten esimerkiksi etanamaiset silmänsä ja hän saa enemmän normaalit kasvot. Jostain syystä Wanze kuitenkin itkee menetettyään rumat kasvonsa. Sanji potkaisee viimeisen kerran Wanzea ja Wanze lentää oven ja seuraavan vaunun läpi suoraan CP9:n vaunuun, saaden vähemmän kauniit kasvonsa takaisin. Wanzen puhetyyliin kuuluu sanoa välillä "sa-sas-sas-saa" tyylisiä lausahduksia.
CP6 > Jerry

Jerry on CP6:n jäsen ja ensimmäinen agentti jonka Sanji ohitti tullessaan junaan. Hän on erittäin pitkä mies ja ei mahdu kunnolla vaunuun vaan hänen selkänsä on kiinni katossa. Hän on Karate saarelta South Bluelta ja hänellä on nyrkkeilyhansikkaat. Pieni tila ei antanut hänelle suurta etua taistelemisessa ja hän ei ehtinyt kauan yrittää taistella Sanjia vastaan kun Sanji jo yhdellä hyökkäyksellä sai Jerryn pois pelistä. Hänen vaunussaan olevat agentit olivat vain tavallisia agentteja.
Jerry tavattiin ja nujerrettiin samassa luvussa/jaksossa. Mangassa luvussa #362 ja animessa jaksossa #253.
CP5

Tämän Cipher Polin johtaja on nykyisin CP9:n johtaja, Spandam.
Mangassa selvisi, että CP5:ssa on vähintäänkin 10 jäsentä Spandam mukaan lukien. 4 jotka odottivat ulkopuolella kun hän kyseli Tomilta ja 5 jotka käyttivät Frankyn tekemiä sotalaivoja.
Ketään muuta kuin Spandamia ei olla nimetty. Lisäksi CP5:n jäsenillä ei vaikuttaisi olevan erikoiskykyjä vaan he käyttävät tavallisia aseita.
-maailma
| --- | --- |
Olkihattupiraatit:   Monkey D. Luffy  Roronoa Zoro  Nami  Usopp  Sanji  Tony Tony Chopper  Nico Robin  Franky  Going Merry  Thousand Sunny 
Ystävät:   Nefertari Vivi  Portgas D. Ace 
Pääviholliset:   Buggy-klovni  Kuro  Don Krieg  Arlong  Baroque Works  Wapol  Bellamy  Ener  Foxy  CP9  Thriller Bark 
Maailmanhallitus:   Smoker  Aokiji 
Merirosvot:   Shanks Punatukka  Valkoparta  Mustaparta  Gold Roger 
One Piece -merirosvoryhmät:   Arlong-merirosvot  Bellamy-piraatit  Buggyn merirosvojoukko  Foxy-piraatit  Krieg-merirosvot  Merirosvoliittouma Apinatarha  Mustan kissan merirosvot  Mustaparta-merirosvot  Olkihattupiraatit  Peltikunkku-merirosvot  Punapää-merirosvot  Thriller Bark  Valkoparta-merirosvot 
Muita organisaatioita:   Maailmanhallitus  Merivoimat Merivoimien jäsenet  Kaapparilordi  Cipher Pol  Baroque Works  Skypiean papisto  Shandiat  Galley-La Company  Frankyn perhe  Yonkou 
Muuta:   One Piecen paikat  Grand Line 
CP9:n jäsenet vasemmalta oikealle: Blueno, Fukuro, Spandam, Kaku, Rob Lucci ja Pultsi, Jyabura, Kalifa ja Kumadori
Spandam
Rob Lucci ja lemmikkipulu Pultsi
Kaku
Kumadori
Ernst Ottensamer

Ernst Ottensamer (5. lokakuuta 1955 – 22. heinäkuuta 2017) oli itävaltalainen klarinetisti. Hän opiskeli Wienissä ja soitti Wienin filharmonikoissa. Aiemmin Ottensamer soitti muun muassa Wienin valtionoopperassa.
Vuonna 1990 Ottensamer perusti kamariyhtye Vienna Virtuosin. Ottensamer esitti muun muassa Weberin ja Spohrin klarinettikonserttoja.
Ernst Nilsson

| Mitalit | Mitalit | Mitalit |  |
| --- | --- | --- | --- |
|  Ernst Nilsson |  Ernst Nilsson |  Ernst Nilsson |  |
Maa:   Ruotsi
Miesten paini
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 | Yli 82,5 kg (v) |  |
| MM-kilpailut  | MM-kilpailut  | MM-kilpailut  |  |
|  Kultaa | Breslau 1913 | 82,5 kg (kr) |  |
|  Kultaa | Tukholma 1922 | Yli 82,5 kg (kr) |  |
Ernst Hilding Waldemar Nilsson (10. toukokuuta 1891 Malmö – 11. helmikuuta 1971 Malmö) oli ruotsalainen painija ja olympiamitalisti. Hän kilpaili sekä kreikkalais-roomalaisessa että vapaapainissa. Nilsson edusti seuratasolla malmöläistä IK Spartaa.
Nilsson osallistui olympialaisiin ensimmäistä kertaa Tukholmassa 1912, jossa hän putosi neljännellä kierroksella alle 82,5 kiloisten kreikkalais-roomalaisessa painissa. Hän voitti seuraavana vuonna lajissa kultaa MM-kilpailuissa. Ensimmäisen maailmansodan jälkeen Antwerpenin olympiakisoissa 1920 hän oli pronssisijalla yli 82,5 kilon vapaapainissa ja osallistui myös kreikkalais-roomalaisen tyylin raskaaseen sarjaan, jossa hän putosi puolivälierissä.
Nilsson voitti toisen maailmanmestaruutensa 1922, jolloin hän otti kultaa yli 82,5-kiloisten kreikkalais-roomalaisesta painista. Hän sijoittui sarjassa jaetulle viidennelle tilalle vuoden 1924 olympialaisissa, joissa hän ylsi neljännelle sijalle vapaapainissa samassa painoluokassa.
Ernst Ossian Soravuo

Ernst Ossian Soravuo, sukunimi vuoteen 1926 Sandström (3. joulukuuta 1904 Viipuri – 2. lokakuuta 1994 Helsinki[lähde? ]) oli suomalainen diplomaatti.
Soravuon vanhemmat olivat agronomi Oskar Ernst Sandström (1867–1926) ja Hulda Katarina Hinkula (1870–1945). Hän pääsi ylioppilaaksi 1924 ja opiskeli Helsingin yliopistossa valmistuen filosofian kandidaatiksi 1929 ja maisteriksi 1932. Soravuo opiskeli myös Geneven yliopistossa 1925 ja teki opintomatkan Ranskaan ja Espanjaan 1927–1928.
Soravuo oli ulkoasiainhallinnon palveluksessa vuodesta 1929 alkaen. Hän oli avustajana Buenos Airesin lähetystössä 1929–1931 ja Berliinin lähetystössä 1931–1932 sekä ulkoasiainministerin avustajana 1932–1933. Hän toimi jaostosihteerinä 1933–1935, lähetystösihteerinä Pariisissa 1935–1939, lähetystöneuvoksena Tukholmassa 1939–1942, ulkoasiainministeriön jaostopäällikkönä 1942–1944 ja lähetystöneuvoksena Berliinissä 1944. Hän oli Suomen edustajana Kansainvälisessä siviili-ilmailujärjestön juridisessa alakomiteassa 1935-1939. Soravuo sai lähetystöneuvoksen arvon 1937.
Soravuo oli sitten ulkoasiainministeriössä 1944–1946 ja hoiti  kauppapoliittisen osaston jaostopäällikön ja myöhemmin apulaisosastopäällikön tehtäviä. Hän oli lähettiläänä Buenos Airesissa 1947–1952, Santiagossa (Chile) 1948–1952, Montevideossa 1949–1952 sekä Lontoossa vuodesta 1952.
Soravuo oli naimisissa vuodesta 1934 ekonomi Elsa Annikki Waldénin kanssa.
Eino Luukkonen

| Eino Luukkonen> Kuopion 3. kaupunginjohtaja |
| --- | --- |
 16.7.1962 – 2.5.1975  
Edeltäjä:  Yrjö Nikkilä
Seuraaja:  Olavi J. Oksa
Henkilötiedot
Syntynyt: 29. syyskuuta 1915 Helsinki
Kuollut: 23. elokuuta 1998 (82 vuotta) Kuopio
Puoliso:  Terttu (o.s. Soranne) (1923–1980)
Tiedot
Puolue:  SDP
Eino Luukkonen (29. syyskuuta 1915 Helsinki – 23. elokuuta 1998 Kuopio) oli suomalainen virkamies, joka toimi Kuopion kaupunginjohtajana 13 vuoden ajan vuosina 1962–1975.
Luukkosen virkakausi ajoittui Kuopion kasvuvuosiin, jolloin kaupunki ja maalaiskunta yhdistyivät ja Kuopion väkiluku lähes kaksinkertaistui.
Ura

Talvisodassa tuolloin sotilasarvoltaan vänrikkinä palvellut 25-vuotias Luukkonen toimi panssarintorjuntatykkijoukkueen johtajana. Vuonna 1965 hänelle myönnettiin ansiokkaasta palveluksesta Suomen Valkoisen Ruusun I luokan ruusumerkki. Kuollessaan Luukkonen oli sotilasarvoltaan kapteeni.
Eino Luukkonen sai filosofian maisterin arvon Helsingin yliopistossa vuonna 1941. Valmistuttuaan hän toimi Helsingin työväen säästöpankissa, kunnes 1951 siirtyi 36-vuotiaana kauppalanjohtajaksi Äänekoskelle. Hyvinkään kauppalanjohtajana hän toimi vuosina 1955–1959 ja kaupunginjohtajana 1960–1962. Kuopion kaupunkia hän johti vuosina 1962–1975.
Hän oli mukana käynnistämässä Kuopion musiikkilukiota. Kuopion musiikkilukio oli tuolloin Suomen ensimmäinen musiikin erikoislukio. Nykyisin vastaavia lukioita on Suomessa yhdeksän. Luukkonen oli myös mukana perustamassa ja kehittämässä Kuopio Tanssii ja Soi -tapahtumaa
Ansioistaan Kuopion korkeakoulun kehittämisessä Luukkonen promovoitiin filosofian kunniatohtoriksi.
Kiivas työtahti ajoi Luukkosen sairauseläkkeelle ennen virallisia eläkevuosia. Hän kuoli Kuopiossa 23. elokuuta 1998 82-vuotiaana.
Merkittävimmät saavutukset

Yleisesti tunnustettuja saavutuksia, joissa Eino Luukkonen on ollut mukana:
Kuopion maalaiskunnan liittäminen kaupungiksi
Kuopion keskussairaalan kehittäminen
Kuopion yliopiston, silloisen korkeakoulun perustaminen
Hallmanin maakauppa
Kuopion uimahallin perustaminen
Pohjois-Savon maakuntakirjaston perustaminen
Kuopion teatterin kehittäminen
Kuopion keilahallin perustaminen
Luottamustehtävät

Luukkonen oli mukana muun muassa seuraavissa luottamustoimissa:
Kuopion keskussairaalan kuntaliiton liittohallitus
Kuopion kauppakamarin hallitus
Kuopion Hakan johtokunta ja hallintoneuvosto
Savon Sellun johtokunta
Kuopion matkailulautakunta, varapuheenjohtaja
Andreas Johansson

Andreas Johansson -nimisiä henkilöitä ovat:
Andreas Johansson (s. 1973), ruotsalainen jääkiekkoilija
Andreas Johansson (s. 1979), ruotsalainen salibandyn pelaaja
Andreas Johansson (s. 1985), Vårdön kunnanjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Andreas Johansson”, voi hakea sivunnimihaulla, laajalla sivunnimihaulla tai tekstihaulla.
Don Tapscott

| Don Tapscott |
| --- | --- |

Henkilötiedot
Syntynyt: 1947 Kanada
Kansalaisuus:  kanadalainen
Ammatti:  konsultti, puhuja
Kirjailija
Tuotannon kieli: englanti
Tyylilajit:  liike-elämän tietokirjallisuus
Aiheet:  organisaatiomuutos, informaatioteknologia
Aiheesta muualla
dontapscott.com
Löydä lisää kirjailijoitaKirjallisuuden teemasivulta
Don Tapscott (s. 1947) on kanadalainen konsultti, kirjoittaja ja kansainvälisesti tunnettu puhuja, joka on erikoistunut liiketoimintastrategioihin ja organisaatiomuutokseen. Hän on kirjoittanut alaltaan useita kirjoja ja toimii perustamansa New Paradigm -nimisen yrityksen johtajana. Häntä pidetään eräänä merkittävimmistä kanadalaisista liike-elämän media-auktoriteeteista. Tapscott on nimitetty kunniatohtoriksi kahdessa kanadalaisessa yliopistossa.
Koulutus

BSc., psykologia ja tilastotiede, University of Alberta, Kanada
MSc., kasvatustiede, University of Alberta
Kirjallinen tuotanto

Tapscott on kirjoittanut, toimittanut, sekä ollut kanssakirjoittajana 11 kirjassa, jotka käsittelevät enimmäkseen teknologian merkitystä liiketoiminnassa ja organisaatiomuutoksessa. Hänen vuonna 2006 ilmestynyt kirjansa (yhdessä Anthony Williamsin kanssa) nimeltä Wikinomics: How Mass Collaboration Changes Everything pääsi useille bestseller-listoille ja valittiin muun muassa kuuden Financial Timesin ja Goldman Sachsin valitseman Business book of the year -ehdokkaan joukkoon vuonna 2007. Myös monet hänen aiemmista kirjoistaan ovat nousseet liike-elämän kirjojen bestseller-listoille.
Paradigm Shift: The New Promise of Information Technology (Art Castonin kanssa, McGraw-Hill, New York,    1992)
The Digital Economy: Promise and Peril in the Age of Networked Intelligence (McGraw-Hill, New York,    1996)
Who Knows: Safeguarding Your Privacy in a Networked World (Ann Cavoukianin kanssa, McGraw-Hill,    New York, 1997)
Blueprint to the Digital Economy: Creating Wealth in the Era of E-Business (toim., McGraw-Hill, New York, 1998)
Growing up Digital: The Rise of the Net Generation (McGraw-Hill, New York, 1998)
Creating Value in the Network Economy (toim., artikkelikokoelma Harvard Business Review -artikkeleja, Harvard Business School Press, 1999)
Digital Capital: Harnessing the Power of Business Webs (David Ticollin ja Alex Lowyn kanssa, Nicholas Brealey Publishing, 2000)
The Privacy Payoff: How Successful Businesses Build Customer Trust (Ann Cavoukianin ja Tyler J. Hamiltonin kanssa, McGraw-Hill, 2002)
The Naked Corporation: How the Age of Transparency Will Revolutionize Business (David Ticollin kanssa, Free Press, 2003)
Wikinomics: How Mass Collaboration Changes Everything (Anthony Williamsin kanssa, Portfolio, 2006)
We Are Smarter Than Me: How to Unleash the Power of Crowds in Your Business (Barry Libertin ja Jon Spectorin kanssa, Wharton School Publishing, 2007)
Grown Up Digital: How the Net Generation Is Changing the World (McGraw Hill, 2009)
Kirjojensa lisäksi hän on kirjoittanut useita lehtiartikkeleita alaltaan sanomalehtiin ja liike-elämän aikakauslehtiin. Hän on toiminut myös enRoute-lehden kolumnistina.
Huomionosoitukset

Doctor of Laws -kunniatohtori, University of Alberta, Kanada, (4. kesäkuuta 2001)
Doctor of Laws -kunniatohtori, Trent University, Ontario, Kanada 2006
Aiheesta muualla

Tapscott New Paradigm -yrityksensä sivustolla (Arkistoitu – Internet Archive) (englanniksi)
Edwin Austin Abbey

Edwin Austin Abbey. John Singer Sargentin piirustus vuodelta 1888.
Edwin Austin Abbey (1. huhtikuuta 1852 – 1. elokuuta 1911) oli yhdysvaltalainen taidemaalari ja piirtäjä. Hän on maalannut Shakespeareen ja viktoriaanisiin aiheisiin liittyviä teoksia; tunnetuin teos The Quest of the Holy Grail (1890–1901) on esillä Bostonin kaupunginkirjastossa.
Abbey syntyi Philadelphiassa Pennsylvaniassa ja opiskeli Pennsylvanian taideakatemiassa. Hän teki uransa varhaisessa vaiheissa töitä muun muassa Harper’s Weekly ja Scribner's Magazine -lehdille. Hän muutti vuonna 1878 Englantiin, jossa hänet valittiin 1898 Royal Academy of Artsn täysjäseneksi.
Abbey kieltäytyi vuonna 1907 ritarinarvosta voidakseen säilyttääkseen Yhdysvaltain kansalaisuuden. Hän teki viimeisinä vuosinaan töitä osavaltion vastavalmistuneeseen hallintorakennukseen Pennsylvania State Capitoliin, mutta ura jäi pahoin kesken taiteilijan sairastuttua vakavasti ja kuoltua vuonna 1911. Vuonna 1937 Yalen yliopisto hankki huomattavan kokoelman hänen teoksiaan.
Aiheesta muualla

Kuvia tai muita tiedostoja aiheesta Edwin Austin Abbey Wikimedia Commonsissa
Ernst Otto Fischer

| Ernst Otto Fischer |
| --- | --- |

Henkilötiedot
Syntynyt: 10. marraskuuta 1918 München, Saksa
Kuollut: 23. heinäkuuta 2007 (88 vuotta) München, Saksa
Kansalaisuus:   Länsi-Saksa
Koulutus ja ura
Tutkinnot:  Münchenin yliopisto
Väitöstyön ohjaaja:  Walter Hieber
Instituutti:  Münchenin yliopisto
Tutkimusalue:  Kemia
Tunnetut työt:  Organometalliyhdisteiden tutkimus
Palkinnot:   Nobelin kemianpalkinto (1973)
 Nimikirjoitus
Ernst Otto Fischer (10. marraskuuta 1918 – 23. heinäkuuta 2007) oli saksalainen kemisti, joka tutki hiilen ja metallien yhdisteitä.
1960-luvulla Fischerin ryhmä löysi joukon metallien alkylideeniyhdisteitä, joita kutsutaan hänen mukaansa Fischer-karbeeneiksi. Fischerin aloittamaa karbeenikompleksien tutkimusta jatkoivat toiset tutkijat, joista Richard R. Schrock palkittiin kemian Nobelilla 2005.
Fischer sai  Nobelin kemianpalkinnon vuonna 1973 yhdessä englantilaisen Geoffrey Wilkinsonin kanssa organometallisten yhdisteiden tutkimisesta.
Alexander Reinhold Frey

Alexander Reinhold Frey (24. toukokuuta 1825 Viipuri – 14. kesäkuuta 1877 Viipuri) oli suomalainen laki- ja valtiopäivämies.
Frey valmistui varatuomariksi vuonna 1851. Vuonna 1859 hänestä tuli Viipurin pormestari. Hän osallistui porvarissäädyssä Viipurin edustajana valtiopäiville 1872 ja 1877–1878. Jälkimmäisellä kerralla hän oli säätynsä puhemies, mutta hän kuoli kesken kauden.
Didymóteicho

| Didymóteicho Didymóteichon kunta Διδυμότειχο Δήμος Διδυμοτείχου |
| --- | --- |
 Näkymä kaupunkiin.
 Kunnan sijainti
 Didymóteicho
 Koordinaatit: 41°21′N, 26°30′E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia jaTraakia
Alueyksikkö:  Évros
Hallinto:  
 – Asutustyyppi:  kunta, kaupunki
 – Kallikrates-koodi:  0302
Pinta-ala:  
 – Kokonaispinta-ala:  569,5 km²
Väkiluku (2011):  19 493
 – Kunnallis­yksikkö:  16 078
 – Kaupunki­yhdys­kunta:  9 367
 – Kaupunki:  9 263
 – Väestötiheys:  34,23 as./km²
Aikavyöhyke:  UTC+2
 – Kesäaika:  UTC+3
Postinumero:  683 00
Suuntanumero(t):  25530
Rekisterikilpi:  OP
 
 www.didymoteicho.gr 
Infobox OKVirheellinen NIMI-arvo: 
Didymóteicho (kreik. Διδυμότειχο; kath.kreik. Διδυμότειχον, Didymóteichon) on Kreikan kaupunki ja samanniminen kunta (Δήμος Διδυμοτείχου, Dímos Didymoteíchou), joka sijaitsee Évroksen alueyksikössä Itä-Makedonian ja Traakian alueella. Koko kunnan pinta-ala on 569,5 neliökilometriä ja väkiluku 19 493. Varsinaisen Didymóteichon kaupungin väkiluku on 9 263 (vuonna 2011).
Didymóteicho on manner-Kreikan itäisin kunta ja sijaitsee Turkin rajan pinnassa. Nykyinen Didymóteichon kunta muodostui, kun Didymóteicho ja Metaxádes yhdistyivät vuoden 2011 alussa Kallikrates-suunnitelman mukaisesti.